stanford-oval/wikipedia huggingface dataset:
Sportbox.ru

| --- | --- |
 סוג:  אתר ספורט 
 תקופת הפעילות:  2007–הווה (כ־18 שנים)
 מייסדים:  VGTRK
 בעלות:  גזפרום מדיה
 שירותים עיקריים:  פורטל, ספורט
 www.SportBox.ru
 
Sportbox.ru (ברוסית: Спортбокс.ру) הוא פורטל ספורט המהווה חלק מהחזקות ערוץ ‏"Match TV!". האתר החל את דרכו ב-18 במאי 2007 כפורטל האינטרנט של ערוץ הטלוויזיה "ספורט".
זהו אחד מאתרי הספורט המובילים ברוסיה ובמדינות הדוברות רוסית. האתר נהנה מתעבורה קבועה של 6 מיליון אנשים שנכנסים לאתר מדי חודש. האתר משווק את עצמו כמפיק תוכן ספורט והוא משתף פעולה עם מועדוני ספורט ופדרציות לצורך ארגון שידורים ישירים של תחרויות ספורט.
Sportbox.ru — הוא פורטל הספורט הראשון ברוסיה שנשא זכויות שידור לשידורים חיים של אירועי ספורט.
בינואר 2010 VGTRK תבעה את חברת SUP, שמפעילה את אתר Championat.ru. לדבריה החברה העתיקה תכנים מתוך פורטל Sportbox.ru ומאתר ערוץ רוסיה-2. סכום התביעה עמד על 15 מיליון רובלים.
הערות שוליים

↑  Рамблер ТОП100 / Спорт
↑  Интернет-портал Sportbox.ru бьёт рекорды популярности
↑  LiveInternet / Спорт
↑  ВГТРК обвинила «Чемпионат.ру» в краже контента
NewSQL

NewSQL הוא מערכת מסדי נתונים יחסיים השואפים לספק את אותם ביצועים מדרגיים של בסיסי נתונים לא יחסיים כגון NoSQL ומאפשרים גדילת סדר הגודל של הנתונים המאוחסנים בצורה נוחה יחסית. NewSQL שואף לתת מענה הולם לעיבוד תנועות מקוון (OLTP), עם עומסי קריאה-כתיבה גבוהים, אך תוך שמירה על עקרונות ACID של בסיסי נתונים "מסורתיים".
ארכיטקטורה > ארכיטקטורות חדשות

הסוג הראשון של מערכות NewSQL היוו ארכיטקטורה חדשה של פלטפורמות מסדי נתונים. אלה נועדו לפעול באופן מבוזר באשכול של צומתי "shared-nothing" עצמאיים, בו כל צומת הוא בעלים של תת-קבוצה של המידע. מסדי נתונים אלה לעיתים קרובות נכתבים מאפס עם הכוונה לארכיטקטורה מבוזרת, והיא כוללת מרכיבים כגון ניהול מקביליות מבוזרת, בקרת זרימה, עיבוד שאילתות מבוזר. דוגמאות נפוצות למערכות מסדים בקטגוריה זו:
LeanXcale
Google spanner
Citus Data
CockroachDB
Clustrix
VoltDB
MemSQL
NuoDB
Trafodion
ארכיטקטורה > מנועי SQL

הקטגוריה השנייה הם מנועי אחסון עם אופטימיזציה גבוהה עבור SQL. מערכות אלו מספקות ממשק תכנות זהה ל-SQL, אבל אך בעלות יכולת גדילה טובה משמעותית ממנועים מובנים כמו InnoDB. דוגמאות למנועי NewSQL מהסוג השני כוללים את:
MySQL Cluster
Infobright
TokuDB
InfiniDB
LeanXcale KiVi
ראו גם

עיבוד טרנזקציות
הערות שוליים

↑  Aslett, Matthew (2011). "How Will The Database Incumbents Respond To NoSQL And NewSQL?" (PDF). 451 Group (פורסם ב-2011-04-04). נבדק ב-2012-07-06.
↑  Stonebraker, Michael (2011-06-16). "NewSQL: An Alternative to NoSQL and Old SQL for New OLTP Apps". Communications of the ACM Blog. נבדק ב-2012-07-06.
↑  Hoff, Todd (2012-09-24). "Google Spanner's Most Surprising Revelation: NoSQL is Out and NewSQL is In". נבדק ב-2012-10-07.
↑  "Trafodion: Transactional SQL-on-HBase". 2014.
NetworkX

| --- | --- |

גרף שנוצר עם NetworkX
 מפתח:  המעבדה הלאומית לוס אלמוס 
 מחזור חיים:  11 באפריל 2005 – הווה (19 שנים)
 גרסה אחרונה:  3.4.2 (21 באוקטובר 2024) 
 גרסת בטא:  3.1  ב־4 באפריל 2023
 נכתבה בשפות:  פייתון
 סוג רישיון:  רישיון BSD 
 קוד מקור:  https://github.com/NetworkX/NetworkX 
 Cross-platform
 
 networkx.org
 
NetworkX
NetworkX היא ספריית Python ללימוד גרפים ורשתות, NetworkX היא תוכנה חופשית ששוחררה תחת הרישיון החדש של BSD.
מאפיינים

שיעורים לגרפים ודיגרפים.
המרת גרפים למספר פורמטים וממנו.
יכולת לבנות גרפים אקראיים או לבנות אותם בהדרגה.
יכולת למצוא תת-גרפים, קליקות, k-cores.
חקור סמיכות, מעלות, קוטר, רדיוס, מרכז, ביניים וכו.
צייר רשתות בדו-ממד ובתלת-ממד.
התאמה

NetworkX מתאים לפעולה על גרפים גדולים בעולם האמיתי: למשל, גרפים של יותר מ-10 מיליון צמתים ו-100 מיליון קשתות, בשל התלות שלו במבנה נתונים טהור של "מילון המילון" של פייתון, NetworkX הוא מסגרת יעילה למדי, ניתנת להרחבה, ניידת מאוד לניתוח רשתות חברתיות.
שילוב

NetworkX משולב ב-SageMath.
הערות שוליים

↑  Aric Hagberg, Drew Conway, "Hacking social networks using the Python programming language (Module II – Why do SNA in NetworkX)", Sunbelt 2010: International Network for Social Network Analysis.
↑  Aric A. Hagberg, Daniel A. Schult, Pieter J. Swart, Exploring Network Structure, Dynamics, and Function using NetworkX, Proceedings of the 7th Python in Science conference (SciPy 2008), G. Varoquaux, T. Vaught, J. Millman (Eds.), pp. 11–15.
↑  "SageMath Mathematical Software System - Sage".
אריאל קלנר

אריאל (אריק) קלנר (נולד ב-5 ביולי 1980, כ"א בתמוז ה'תש"מ) הוא פוליטיקאי ישראלי וחבר הכנסת מטעם הליכוד ויו"ר הוועדה לענייני התמכרויות, סמים ואתגרי הצעירים בישראל.
ביוגרפיה

קלנר נולד בחיפה למשפחה חילונית. הוא הבכור מבין שלושה אחים. הוריו תנחום וגליה עלו ארצה מברית המועצות בצעירותם. את לימודי התיכון עשה בבית הספר הריאלי בעיר. בצבא שירת כחובש קרבי בחטיבת גולני. כנער הצטרף קלנר למטה למען ארץ ישראל בחיפה והשתתף במחאות נגד הסכמי אוסלו.
לאחר שירותו הצבאי למד לתואר ראשון (BSc) בהנדסת תעשייה וניהול בטכניון ובהמשך גם למד לתואר שני במנהל עסקים (MBA) באוניברסיטת חיפה.
עד כניסתו לכנסת עבד כחבר בצוות IT בחברת פיליפס בחיפה במשך כשתים עשרה שנים.
ביוגרפיה > פעילות ציבורית

כסטודנט היה ממקימי התא הכתום בטכניון לעצירת תוכנית ההתנתקות. לפי קלנר, בעקבות תקופה זו חזר בתשובה.
ב-2013 הקים את 'חזון לאומי' אשר שם לו מטרה לעצב את מנהיגות דור העתיד ברוח יהודית-ציונית-לאומית. עיקר הפעילות של הארגון היא עם סטודנטים אשר נפגשים מדי שבוע להרצאות, סדנאות וסיורים מתוך פרספקטיבה לאומית-שמרנית-ליברלית. תוכניות הארגון מופעלות בירושלים, חיפה ובתל אביב.
ביוגרפיה > פעילות פוליטית

בשנת 2014 נבחר קלנר ליו"ר נשיאות ועידת צעירי הליכוד ולחברות במזכירות התנועה. קלנר הוא יו"ר נשיאות ועידת צעירי הליכוד וממייסדי פורום 'דרור בליכוד' – קבוצה אשר קמה בתוך הליכוד, לאחר עזיבתו של ח"כ דאז משה פייגלין, במטרה ״לאגד את הכוחות האידאולוגים השואפים לקדם את ערכי התפיסה היהודית להנהגת המדינה״. כמו כן, קלנר פעיל במספר ארגונים חוץ-פרלמנטרים נוספים כגון – הר הבית וחומש תחילה. ב-2012 נבחר למרכז הליכוד. ביוני 2014 נבחר למזכירות הליכוד מטעם מחוז חיפה.
בפברואר 2019 התמודד בבחירות הפנימיות ברשימת הליכוד לכנסת ה-21 לנציג מחוז חיפה, לאחר שגבר על ארבעה מתמודדים אחרים. הוא הוצב במקום ה-34 ברשימת המפלגה. הליכוד זכתה בכ-35 מנדטים ובשל כך הוא נבחר לכנסת. לקראת הבחירות לכנסת ה-22 הוצב במקום ה-37 ברשימת הליכוד בשל המיזוג עם מפלגת כולנו. בבחירות הליכוד זכתה ב-32 מנדטים והוא לא נבחר לכנסת. גם בבחירות לכנסת ה-23 הוצב במקום ה-37, וב-5 ביולי 2020, עם מינויו של גלעד ארדן לשגריר ישראל באו"ם והתפטרותה של ציפי חוטובלי במסגרת החוק הנורווגי חזר לכהן כחבר הכנסת.
לקראת הבחירות לכנסת ה-24 הוצב במקום ה-33 ולא נכנס לכנסת.
באוגוסט 2022 התמודד בבחירות הפנימיות ברשימת הליכוד לכנסת ה-25 על המקום המיועד לנציג מחוז חיפה, והוצב במקום ה-34 ברשימת המפלגה. חזר לכנסת ב-6 בינואר 2023, לאחר ששר התיירות חיים כץ התפטר מהכנסת במסגרת החוק הנורווגי.
בחודש יוני 2023 החלו להתקיים הפגנות בלילות שבת ליד ביתו של קלנר בשכונת נווה שאנן בחיפה. המפגינים ליוו את קלנר ב"צעדת בושה" לבית הכנסת, ואחר-כך הפגינו ליד ביתו. באמצע אוגוסט ניצב דני לוי, מפקד מחוז חוף, אסר להפגין ליד ביתו. לוי חתם על צו האוסר על קיום מחאה סמוך לביתו של קלנר, והעבירן לצומת הרחובות הגליל וטרומפלדור, הוא אסר על שימוש באמצעי הרעשה והגביל את כמות המפגינים לחמישה אנשים.
חיים אישיים

קלנר נשוי לליאת, ואב לחמישה. מתגורר בחיפה.
הערות שוליים

↑  יהונתן גוטליב, כוח דתי-לאומי, באתר ערוץ 7, ה' בניסן תשע"ט 10 באפריל 2019
↑  אריה יואלי, ‏מי אתה אריאל קלנר? ראיון עם הדור הבא של הנהגת הליכוד, באתר "סרוגים", 28 באוגוסט 2015
↑  פעיל הליכוד המוכר אריאל קלנר מדבר על הכל • ראיון, באתר בליכוד, 16 באוקטובר 2017 (הקישור אינו פעיל)
↑  בני טוקר, אריאל קלנר: מרגיש את כובד האחריות, באתר ערוץ 7, ו' בניסן תשע"ט 11 באפריל 2019
↑  אריק בנדר, ‏השרה חוטובלי התפטרה מהכנסת במסגרת החוק הנורבגי, באתר מעריב אונליין, 2 ביולי 2020
↑  טל שלו‏, תוצאות הפריימריז בליכוד: לוין במקום הראשון, ישראל כץ ואדלשטיין מחוץ לעשירייה הפותחת, באתר וואלה, 11 באוגוסט 2022
↑  חגית הורנשטיין, הבוקר בחיפה: הפגנה נגד בן גביר ומפקד המחוז, באתר כלבו – חיפה והצפון, 22 באוגוסט 2023
↑  דרישה: לבטל את איסור ההפגנות מול ביתו של קלנר, כלבו, בועז כהן, 30 באוגוסט 2023
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (61 חברי הכנסת)  | סיעות הקואליציה של ממשלת ישראל השלושים ושבע (61 חברי הכנסת)  |  |
| הליכוד (32) | נתניהו • לוין • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון • עבד |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| הציונות הדתית (6) | סופר • סטרוק • רוטמן • וולדיגר • טל • סולומון |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (59 חברי הכנסת) | סיעות האופוזיציה (59 חברי הכנסת) |  |
| יש עתיד (23) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| עוצמה יהודית (7) | בן גביר • וסרלאוף • אלמוג כהן • אליהו  • פוגל • סון הר-מלך • קרויזר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| הרוב הלאומי (1) | רול |  |
חופמי אפריקני

| חופמי אפריקני |
| --- | --- |
 חופמי אפריקני בלבוש קיץ טרי. סמוך לקייפטאון, דרום אפריקה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
משפחה:: חופמיים
סוג:: חופמי
מין:: חופמי אפריקני
שם מדעי
 Charadrius pecuarius ‏טמינק, 1823

חוֹפָמִי אַפְרִיקָנִי (שם מדעי: Charadrius pecuarius) הוא עוף מים קטן ממשפחת החופמיים, הנפוצה סמוך למלחות, גדות נהרות חוליות ובוציות, וקרקעות אלקליות עשבוניות עם צמחייה נמוכה. חופמי זה נפוץ בחלקים גדולים של אפריקה שמדרום לסהרה, דלתת הנילוס ומדגסקר.
בישראל הוא מזדמן נדיר ביותר עם כ-16 תצפיות עד היום.
טקסונומיה ואטימולוגיה

השם המדעי של הסוג, Charadrius, מגיע מלטינית עבור עוף צהבהב שהוזכר בוולגטה במאה ה-4 לספירה. מקור מילה זו הוא במילה היוונית העתיקה: χαραδριος/kharadrios, שפירושה "עוף לילי השוכן בנקיקים וגיאיות". על-פי חלק מהמקורות עוף זה ניחן ביכולת לרפא מצהבת את מי שצופה בו (χαραδρα/kharadra – גיא). שם המין הספציפי – pecuarius – מגיע מלטינית, ומשמעותו רועה בקר (מ-pecu בקר, עדר); המרמז על חיבתו לשדות עשבוניים.
חופמי אפריקני מוגדר כמין מונוטיפי, כלומר לא נמצאו לו תת-מינים נפרדים. עם זאת, ניצפו שינויים מסוימים בפרטים בין האוכלוסיות השונות, בייחוד בזו המדגסקרית.
תיאור

חופמי אפריקני הוא עוף מים קטן באורך גוף של 12–14 ס״מ, מוטת כנפיים 40–44 ס״מ, ומשקל של 35–40 גרם. לשני הזוויגים יש מקור שחור, עיניים חומות כהות עם עפעפיים שחורים ורגליים שחורות (אם כי לפעמים הרגליים יכולות להיראות ירקרקות או אפורות). בעונת החיזור, לזכר יש מצח לבן, פס שחור, ולאחריו פס לבן צר, ואילו שאר הכיפה בצבע חום עם שוליים בהירים לנוצות. פס שחור, המופרד מהכיפה בפס-גבה לבן, עובר מהמקור דרך העין, ומגיע עד העורף. הגב בצבע אפור-חום כהה, ושאר החלקים העליונים חומים עם נוצות בעלות שוליים אדמדמים חוליים. הפנים, הסנטר והגרון העליון לבנים ושאר החלקים התחתונים צהבהבים, והבטן לבנה. לחופמי האפריקני יש נוצות זנב מרכזיות שחורות שהולכות ומתבהרות בהדרגה עד לצידי הזנב; זוג אחד או שניים חיצוניים לבנים לחלוטין.
לבוש החורף אינו שונה בהרבה מזה של הקיץ, אך פס העין חום יותר, הפס הקדמי בכיפה חסר, והחלקים התחתונים בהירים בהרבה. ניצוי הנקבה דומה לזה של הזכר, למעט הרצועה השחורה על פני הכיפה הקדמית שהיא צרה יותר. הצעירים דומים לבוגרים, אולם החלקים העליון חומים, העורף צהבהב והחלקים התחתונים לבנים והם חסרים את סימוני הפנים השחורים.
באופן כללי, לבוגר יש אורך כנף של 100–110 מ"מ, אורך מקור של 15–23 מ"מ ואורך השרשכף (טרסוס) 26–33 מ"מ.
תיאור > קולות

הקריאות של החופמי האפריקני מגוונות וכוללות "פיפיפ", "טוהיט", "טיט-פיפ", "טריט-טריטריטריט". הם קוראים קריאות אזעקה בעת סכנה או כשהם מוברחים הכוללות "צ'יררט" "טריפ", "טריק" "פרררט" או "פיפ-יפ" מתלונן. קריאתו של צעיר היא "פיפ" דק.
אקולוגיה > תפוצה

החופמי האפריקני נפוץ ברוב חלקי אפריקה שמדרום לסהרה, והוא מצוי גם במדגסקר ובדלתא של נהר הנילוס. מחקר מצא כי יש הבדל גנטי בין האוכלוסייה היבשתית לבין זו במדגסקר. באפריקה נפוץ חופמי זה בדרום אפריקה, ונדיר יותר באזורים צחיחים של בוטסואנה ונמיביה. בנמיביה הוא מאכלס בעיקר אזורי חוף, רמות גבוהות ואובמבולנד. הוא פחות נפוץ בדרום הולד התחתון של דרום אפריקה ובכיסים בחלקים הפנימיים של קוואזולו-נטאל ומזרח הכף. בדרך כלל הוא נמנע מהרים או אזורים מיוערים בצפיפות.
מוצא האוכלוסייה המדגסקרית עשוי להיות מהגירה מאוחרת יחסית מאפריקה היבשתית, בעוד שהחופמי המדגסקרי (אנ') (Charadrius thoracius) עשוי היה להתפתח מאוכלוסייה שהיגרה מוקדם יותר. שני המינים מובחנים בבירור ואינם מקיימים רביית כלאיים. פרטים ממדגסקר בדרך כלל קטנים יותר מחופמים מהיבשת. חופמים אפריקניים כבדים יותר ובעלי כנפיים ארוכות יותר בדרום אפריקה בהשוואה למדגסקר, ולפרטים מצריים יש כנפיים ארוכות יותר ושרשכף קצר יותר מאשר מאלו של מדגסקר. עם זאת, הם עדיין נחשבים לבני אותו המין בהיעדר הבדלים ברורים בניצוי. במדגסקר, החופמי האפריקני הוא גם יציב וגם נודד בתוך האי, ונצפה בעיקר מתחת לגובה 950 מטר; אם כי הוא תועד גם בגובה של עד 1,400 מטר.
אקולוגיה > תנועות

האוכלוסיות האפריקאיות נמצאות בחלקן באזורי החוף, אך לרוב משוטטות או נודדות כאשר תנועותיהן משתנות משנה לשנה בין השנים בתגובה לכמות הגשם. ישנן עדויות מוגבלות לשונות דומה במדגסקר. למשל, באגן מנגוקי התחתון, הם נחשבים ליציבים, בעוד שבאגם צימנמפצוצה, בוגרים מטובעים תועדו שנדדו 113 ק"מ עד לאיפטי.
אקולוגיה > בית גידול

ניתן למצוא את החופמי האפריקני הן באזורי היבשה והן באזורי החוף. הוא מעדיף בתי גידול פתוחים בגבהים נמוכים, לעיתים קרובות קרקע יבשה (בוץ יבש וחשוף) עם עשב קצר מאוד, בעיקר בסמיכות למים. הוא מקנן ליד אגמים, בקרקע אלקלית עשבונית, בלגונות, נהרות, מישורי גאות או ביצות מלח ומקווי מים מלאכותיים, כולל בריכות אידוי למלח,. בדרך כלל נמנע מחופים חוליים או סלעיים. במזרח ומערב כף התקווה הטובה, חלק מהאוכלוסיות עוברות לשפכי נהר בוציים במהלך החורף, כנראה בשל תחרות מצד העופות הנודדים הפלארקטיים, אך גם כדי להימנע ממחסור במזון עקב חורפים קשים בפנים היבשת.
חופמאים אלה הם יבשתיים לחלוטין, אוכלים, מקננים, ונחים רק על הקרקע.
אקולוגיה > תזונה

החופמי האפריקני משחר מזון בצורה טיפוסית של ריצה-עצירה-חיפוש, כלומר הוא מתרוצץ, עוצר פתאום לנקר פריט ואז ממשיך לרוץ. לפעמים, פרט עומד זקוף כשרגל אחת רוטטת על פני השטח, ואז צונח קדימה כדי לתפוס כל טרף שנמשך אל פני השטח. התנהגות זו לא דווחה במדגסקר. הם ניזונים ביום ובלילה (בלילות לאור ירח עד 23:00) לעיתים קרובות בקבוצות של 2–5 פרטים או בלהקות מעורבות קטנות יחד עם עופות מים קטנים אחרים כמו מיני חופיות. בעת חיפוש מזון, הם יכולים להראות התנהגות תוקפנית, במיוחד כלפי בני מינם ומינים בעלי תזונה דומה, כמו חופיות מגליות או חופמי צווארון. התוקפנות גוברת עם הצפיפות והיא גבוהה במיוחד בחודשי החורף לפני הקינון. הם ניזונים בעיקר מחרקים, בעיקר חיפושיות, זחלי חרקים, עכבישים, סרטנים קטנים ורכיכות. רוב הטרף שלהם קטן מאוד, אבל תועד גם ליקוט של צרצר באורך כ-40 מ"מ.
אקולוגיה > תצפיות בישראל

החופמי האפריקני הוא מזדמן נדיר ביותר בארץ בעונות הנדידה ובחורף עם 16 תצפיות עד היום, רובן במחצית השנייה של שנות השמונים.
| תאריך | מיקום התצפית |
| --- | --- |
25 באוקטובר 1986: שפד"ן
29 באוקטובר 1986: מעגן מיכאל
1 בנובמבר 1986: אילת
20 בנובמבר 1986: באר שבע
8 בפברואר 1987: שדות ליד נחל הירקון
29 באוקטובר 1987: מעגן מיכאל
23 בנובמבר 1987: חיפה
12 בנובמבר 1988: כפר מסריק
15 בנובמבר 1988: הקריות
2 בדצמבר 1988: יגור
27 בנובמבר 1989: מעגן מיכאל
2 בפברואר 1990: כפר מסריק
13 בינואר 1992: מעגן מיכאל
1 בדצמבר 1999: כפר רופין
23 באפריל 2000: כפר רופין
13 במרץ 2009: בריכות המלח ליד אילת
קינון

המין חברתי בעונת החורף ונשאר בלהקות קטנות של כ-20 פרטים, אולם הוא דווח גם בלהקות גדולות יותר של 100–300 פרטים במהלך הנדידה.
קינון > רבייה וטריטוריות

לחופמי האפריקני מערכת יחסים גמישה ומשך קשר זוגי קצר יותר מאשר מיני חופמי אחרים. חושבים כי הוא בעיקר פוליגמי והזיווג מתרחש בדרך כלל כ-2–4 שבועות לפני שהזוג משתלט על הטריטוריה שלהם. ההזדווגות וגידול הצעירים מתרחשים שניהם בטריטוריות שיכולות לתפוס 3,600–4,200 מ"ר. ההורים מגוננים מאוד על הטריטוריות שלהם עד שהגוזלים בוקעים. כאשר איומים פולשים לטריטוריה שלהם, ההורים רצים אחריהם, עוצרים לפניהם, מתייצבים ביציבה זקופה כשרגליהם כמעט ישרות וראשם מופנה למעלה.
קינון > חיזור

החיזור הראשוני מתרחש על קרקע נייטרלית. הוא מורכב מטקס חפירה, שבו הזכר מניח את החזה שלו על החול, ואז מסתובב על החזה בעוד זנבו מורם, ובועט החוצה חול בתנועות חוזרות של רגליו. בדרך כלל, הזכר נוטל יוזמה לבנות מספר קינים בצורת גרידות בקרקע (אם כי לפעמים שני ההורים מתחלפים בעשייתם) ואז הנקבה בוחרת את הקן הסופי. שני ההורים אוספים חלוקי נחל או שוברים פיסות צמחייה מתה כחומר קן לריפוד הקן.
קינון > קינון ודגירה

החופמי האפריקני הוא מקנן קרקע, המתרבה לאורך כל השנה, אם כי ישנן עונות שיא משתנות במקומות גאוגרפיים שונים. ההזדווגות מתרחשת בדרך כלל 6–11 ימים לפני הטלת הביצים על או ליד הקן. הקן בצורת גרידה פשוטה בקרקע, הממוקם בדרך כלל במרחק של 50–100 מטר ממים על קרקע פתוחה ויבשה בגובה נמוך, משם קל לזהות איומים. קוטרו בערך 10–15 ס"מ והוא מרופד בקונכיות, חלוקי נחל, גללי בעלי חיים ושברי צמחייה. הם מקננים בדרך כלל בבודדים או בלהקות קטנות כאשר הקנים שלהם נמצאים במרחק של יותר מ-40 מטר זה מזה, אולם לעיתים הם קרובים עד 8 מטר. מדי פעם הם מבצעים שימוש חוזר בקן הישן, כנראה על ידי אותו זוג.
התטולה מכילה 1–3 ביצים (בדרך כלל 2) המוטלות במרווחים של 1–2 ימים. הביצים אובליות, צבען אפור כהה-חום עם כתמים שחורים.
הדגירה מתחילה לאחר השלמת התטולה ומתבצעת על ידי שני ההורים – בדרך כלל על ידי הזכר בלילה ועל ידי הנקבה במהלך היום – למשך תקופה של 21–27 ימים. כאשר הורה עוזב את הקן במהלך היום או כאשר טורף ניגש אל הקן, ההורה בדרך כלל מכסה את הביצים עד שני שלישים או לחלוטין בחול תוך 3–90 שניות על ידי תנועה מספר פעמים סביב הקן ובעיטה ברגליו לסירוגין. גם אפרוחים שבקעו לאחרונה או חלקית מתכסים בחול. לפעמים הביצים עשויות להישאר ללא השגחה עד 5–7 שעות. כאשר ההורה חוזר לקן, הוא חושף את הקן לפני המשך הדגירה.
קינון > טיפול הורי

לאחר שהאפרוחים בקעו, שני ההורים מסירים קליפות ביצים מאתר הקן. צעירים שבקעו זה עתה הם פלומתיים, חלקם העליון אפור עד לבן, הגב מנומר ועם פס כהה במרכזו וחלקם התחתון לבן. הפרחונים עוזבים את הקן תוך כמה שעות מהבקיעה או שהם עשויים להישאר בקן עד 24 שעות. הפרחונים יכולים להאכיל את עצמם מ-24 שעות לאחר הבקיעה; הורה אחד בדרך כלל מוביל אותם לאזורי חיפוש מזון במרחק של עד 1 ק"מ מהקן. החופמים האפריקניים מפגינים טיפול חד-הורי, שבו רק הורה אחד (זכר או נקבה) נשאר עם הצעירים ומטפח אותם במרווחים תכופים עד שהם יכולים לעוף בין 26–32 ימים. ההורה קורא לגוזלים כאשר מתקרבת סכנה. ההורים מגנים באופן אקטיבי על צאצאיהם מפני בני מינו או פולשים על ידי העמדת פנים של פגיעה כדי למשוך יותר תשומת לב על עצמם על ידי שכיבה שטוחה על הקרקע, נפנוף בכנפיים בצורה חסרת אונים, הנפת הזנב או בריחה לעבר פולש; או ריצה עם ראש נמוך, זנב צנוח וכנפיים פרושות; או מצג שווא של דגירה. הצעירים עוטים ניצוי בוגר לאחר שנה, וחלקם עשויים להתחיל להתרבות בגיל זה.
שימור > סטטוס ומגמות

ה-IUCN מסווג את החופמי האפריקני במצב שימור "ללא חשש". המין מצוי בשפע באפריקה ונפוץ מקומי במדגסקר, ויש לו טווח תפוצה נרחב מאוד. למרות שלא ידוע הרבה על מגמות אוכלוסייה עקב קשיים בהערכת ההשפעה של שינויים בבתי גידול, נראה כי כל ירידה נמצאת מתחת לסף שיזוהה כמאיים.
החופמי האפריקני מצוי מאוד באופן מקומי במזרח, דרום ומרכז אפריקה, עם גודל אוכלוסייה המוערך ב-100,000–400,000 פרטים. מעריכים כי במערב אפריקה קיימים 20,000–50,000 פרטים. במדגסקר האוכלוסייה מוערכת בכ-10,000–20,000 פרטים, מה שהופך את המין לנפוץ מקומי.
שימור > דמוגרפיה

החופמ האפריקני מאריך ימים עם תוחלת חיים של כמעט 10 שנים, אם כי יש עדויות לכך שפרטים עשויים לחיות הרבה יותר מזה.
שימור > איומים

החופמי האפריקני מאוים בעיקר מאובדן בתי גידול עקב היעלמות שטחי ביצה. לדוגמה, אחד מאתרי הביצות המרכזיים בדרום אפריקה, מפרץ ואלוויס בנמיביה, היה נתון לייבוש והרס עקב בניית כבישים, הפרעות מתיירים והסבת שטחי ביצות לפיתוח פרוורים ונמלים. בגאנה, אדמות ביצות מאוימות על ידי שחיקת החוף והתפתחויות הכוללות ניקוז והסבת שטחים ביצות.
חלק מהאוכלוסייה הנודדת דרך מזרח האוקיינוס האטלנטי פגיע למלריה של עופות והם יהיו מאוימים מאוד במקרה של התפרצות של מחלה זו. סיכון נוסף מגיע מהתרפצות של בוטוליזם עופות, אשר החופמי האפריקני רגיש אליו.
הערות שוליים

↑  חופמי אפריקני באתר הרשימה האדומה של IUCN
↑  The Israeli Birding Website - birds of Israel checklist, www.israbirding.com
↑  James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, עמ' 99, 295, ISBN 978-1-4081-3326-2
↑  Explore Taxonomy - Birds of the World, birdsoftheworld.org (באנגלית)
↑  חופמי אפריקני, Charadrius pecuarius, באתר מרכז הצפרות הישראלי
1 2 3 4 5 6 7 8  Hockey, P.A.R., Dean, W.R.J. and Ryan, P. G. 2005.
1 2 3 4 5 6 7 8  Zefania S. Székely T. Charadrius spp.
↑  Urban, E.K., C.H. Fry & S. Keith 1986: The birds of Africa, Vol.
1 2 3 4 5 6 7 8 9 10  Urban, E.K., C.H. Fry & S. Keith 1986: The birds of Africa, Vol.
↑  Hayman, P., J. Marchant and T. Prater. 1986.
↑  Remedios, Natalie Dos; Küpper, Clemens; Székely, Tamás; Zefania, Sama; Burns, Fiona; Bolton, Mark; Lee, Patricia L. M. (2020). "Genetic structure among Charadrius plovers on the African mainland and islands of Madagascar and St Helena". Ibis (באנגלית). 162 (1): 104–118. doi:10.1111/ibi.12694. ISSN 1474-919X.
1 2  Tree AJ 1997.
↑  Parker V 1999.
↑  Cramp, S. (Ed.) 1983.
↑  Benson, C.W., Colebrook-Robjent, J.F., Williams, J.F. 1976, Contribution à l’ornithologie de Madagascar.
↑  Rand, A.L. 1936.
1 2  Delany, S., Scott, D., Dodman, T. & Stroud, D. (eds) 2009.
1 2 3  Hockey P.A.R. & Douie, C. 1995.
1 2 3 4 5  Tree AJ. 1974.
↑  Database of rarity records in Israel, israbirding
↑  del Hoyo, J., Elliott, A., and Sargatal, J. 1996.
↑   Parra, J.E., Beltrán, M., Zefania, S., Dos Remedios, N. and Székely, T., 2014.
1 2  Clark, A. 1986a: Some observations on the breeding behaviour of Kittlitz’s Sandplover, Ostrich 53: pp. 120-2.
1 2 3 4  S. Zefania, R. ffrench-Constant, P.R. Long, T. Székely: Breeding distribution and ecology of the endangered Madagascar plover Charadrius thoracicus.
↑  BirdLife International (2016). "Charadrius pecuarius". הרשימה האדומה של IUCN. 2016: e.T22693793A93423518. doi:10.2305/IUCN.UK.2016-3.RLTS.T22693793A93423518.en. Retrieved 11 November 2021.
↑  Jones, W., Eberhart-Hertel, L.J., Freckleton, R.P., Hoffman, J.I., Krüger, O., Sandercock, B.K., Vincze, O., Zefania, S. and Székely, T. (2022), Exceptionally high apparent adult survival in three tropical species of plovers in Madagascar.
1 2  Ntiamoa-Baidu, Y. 1991.
↑  Wearne, K.; Underhill, L. G. 2005.
↑  Mendes, L.; Piersma, T.; Lecoq, M.; Spaans, B.; Ricklefs, E. 2005.
↑  Blaker, D. 1967.
זכר בוגר. איסימנגליסו, קוואזולו-נטאל, דרום אפריקה
פרט צעיר. ברברספן, דרום אפריקה
פרט מפארק הציפורים הלאומי של דג'ודג', סנגל
פרט בבית גידול אופייני. מסאי מארה, קניה
איור של זוג חופמים אפריקניים מהמאה ה-19
קן חבוי טיפוסי של חופמי אפריקני; ממדגסקר
אפרוח מטובע, מדגסקר
פרט מגן החיות באאוגסבורג, גרמניה
Ricochet Chollima

| --- | --- |
 פעילות:  פעולות סייבר התקפיות
 תחום:  אבטחת מידע
 מדינה:  צפון קוריאה צפון קוריאה
 תקופת הפעילות:  2012–הווה (כ־13 שנים)
 
ריקושט צ'ולימה (באנגלית: Ricochet Chollima; מוכרת גם בשם הקיצור: APT37) היא קבוצת תקיפה צפון קוריאנית המבצעת פעולות סייבר התקפיות נגד דרום קוריאה, יפן, וייטנאם, ארצות הברית ומדינות שונות במזרח התיכון.
התקפותיה של הקבוצה מתמקדות נגד חברות מסחריות ומוסדות פיננסיים על מנת לגנוב כספים ולהעבירם אל צפון קוריאה.
מלבד השם הרשמי, חברות אבטחת מידע נתנו לקבוצה שמות נוספים כגון: ScarCruft ו-Reaper.
היסטוריה

על פי מחקר שנעשה על ידי חברת FireEye, קבוצת התקיפה פועלת משנת 2012 ופועלת בחסות ממשלת קוריאה הצפונית.
בשנת 2021, תקפה הקבוצה את ממשלת דרום קוריאה באמצעות התקפות דיוג ממוקד.
ראו גם

לוחמת רשת
טרור קיברנטי
האקינג
משחקי מלחמה (אבטחת מידע)
האקטיביזם
Kimsuky
Lazarus Group
הערות שוליים

↑  STARDUST CHOLLIMA | Threat Actor Profile | CrowdStrike, crowdstrike.com, ‏2018-04-06 (באנגלית)
↑  Charlie Osborne, North Korean Reaper APT uses zero-day vulnerabilities to spy on governments, ZDNet (באנגלית)
↑  מלאך המוות: צפון קוריאה מגדילה את יכולות הסייבר שלה -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2018-02-26
↑  ALERT: North Korean hackers targeting South Korea with RokRat Trojan, The Hacker News (באנגלית)
↑  Threat Intelligence Team, Retrohunting APT37: North Korean APT used VBA self decode technique to inject RokRat, Malwarebytes Labs, ‏2021-01-06 (באנגלית אמריקאית)